**Likumprojekta „Grozījumi Elektroenerģijas tirgus likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2015. gada 31. augusta sēdē tika izskatīts un pieņemts zināšanai konceptuālais ziņojums "Kompleksi pasākumi elektroenerģijas tirgus attīstībai" (turpmāk – Ziņojums) un tā rīkojuma projekts (prot.Nr.43, 2.§).  Saskaņā ar Ministru kabineta rīkojuma 13. punktu Ekonomikas ministrijai ir jāizstrādā un ekonomikas ministram jāiesniedz noteiktā kārtībā Ministru kabinetā Likuma par valsts budžetu 2016. gadam pavadošo likumprojektu paketē likumprojektu par grozījumiem Elektroenerģijas tirgus likuma 28., 28.1, 29.1 un 30. pantā, paredzot, ka publiskajam tirgotājam kompensējamo izmaksu aprēķinā ņem vērā likumā par vidēja termiņa budžeta ietvaru noteikto valsts budžeta dotāciju obligātā iepirkuma komponentes (turpmāk – OIK) saglabāšanai 26,79 EUR/MWh apmērā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošā Elektroenerģijas tirgus likuma redakcija paredz, ka publiskais tirgotājs atsevišķi uzskaita obligātā iepirkuma ietvaros iepirktās elektroenerģijas apjomu un izmaksas, kā arī izmaksas, ko veido maksājumi par uzstādīto elektrisko jaudu. Šīs izmaksas sedz visi Latvijas elektroenerģijas galalietotāji proporcionāli savam elektroenerģijas patēriņam, kompensējot publiskajam tirgotājam iepirkuma izdevumus. Kompensējamo izmaksu aprēķinā ņem vērā likumā par valsts budžetu kārtējam gadam noteikto valsts budžeta dotāciju OIK apmēra mazināšanai.  Ņemot vērā, ka ir nepieciešams nodrošināt valsts budžeta izdevumu iegrāmatošanu atbilstoši Eiropas Kontu sistēmas (turpmāk – EKS) kodiem un lai nodrošinātu valsts budžeta dotācijas elektroenerģijas lietotājiem pareizu iegrāmatošanu, ir nepieciešami grozījumi Elektroenerģijas tirgus likuma 28., 281., 291., 30. pantā, precizējot to daļu (svītrojot vārdus “kārtējam gadam”), kas pašreiz nosaka, ka publiskajam tirgotājam kompensējamo izmaksu aprēķinā ņem vērā tikai likumā par valsts budžetu kārtējam gadam noteikto valsts budžeta dotāciju OIK apmēra mazināšanai. Tas ir, OIK tiek noteikta periodam no kārtējā gada 1. aprīļa līdz nākamā gada 31. martam.  Ņemot vērā iepriekš minēto, sagatavotie grozījumi paredz, ka valsts budžeta dotāciju publiskajam tirgotājam paredzēts iekļaut valsts budžetā un izmaksāt proporcionāli OIK maksājumiem, t.i., ¾ no nepieciešamās dotācijas izmaksāt no kārtējā gada budžeta, savukārt atlikušo ¼ iekļauj vidēja termiņa budžeta ietvarā nākamajā gadā. Piemēram, lai noturētu OIK 26,79 EUR/MWh līmenī, no 2016. gada 1. aprīļa līdz 2017. gada 31. martam kopā nepieciešams paredzēt 79 591 260 EUR (2016. gadā 59 693 445 EUR un 2017. gadā 19 897 815 EUR). |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi elektroenerģijas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015. gadu | Izmaiņas, salīdzinot ar kārtējo 2015. gadu | Izmaiņas, salīdzinot ar kārtējo 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Šobrīd OIK tiek noteikta periodam no kārtējā gada 1. aprīļa līdz nākamā gada 31. martam, un valsts budžeta dotācija publiskajam tirgotājam ir iekļauta kārtējā gada valsts budžetā un izmaksāta pēc faktiski nepieciešamā finansējuma apjoma, lai OIK tiktu saglabāta 26,79 EUR/MWh. Lai noturētu OIK 26,79 EUR/MWh līmenī, no 2016. gada 1. aprīļa līdz 2017. gada 31. martam, kopā nepieciešams paredzēt 79 591 260 EUR; no 2017. gada 1. aprīļa līdz 2018. gada 31. martam kopā nepieciešams paredzēt 81 536 283 EUR.  Ņemot vērā, ka līdzšinējā valsts budžeta dotācijas izmaksāšana publiskajam tirgotājam par OIK saglabāšanu 26,79 EUR/MWh apmērā, neatbilst pilnībā EKS kodiem un rada negatīvu ietekmi uz valsts budžetu un Latvijas saistībām kā EIRO zonas dalībvalstij, ir nepieciešams veikt izmaiņas spēkā esošajā regulējumā, nosakot, ka valsts budžeta dotāciju publiskajam tirgotājam paredzēts iekļaut valsts budžetā un izmaksāt proporcionāli OIK maksājumiem, t.i. **¾ no nepieciešamās dotācijas izmaksāt no kārtējā gada budžeta**, savukārt **atlikušo ¼ iekļauj vidēja termiņa budžeta ietvarā nākamajā gadā**.  Līdz ar to, lai noturētu OIK 26,79 EUR/MWh līmenī no 2016. gada 1. aprīļa līdz 2017. gada 31. martam, nepieciešams paredzēt, ka valsts budžetā 2016. gadam tiek iekļauti 59 693 445 EUR, savukārt, 19 897 815 EUR tiek iekļauti vidēja termiņa budžeta ietvarā, izmaksājot tos publiskajam tirgotājam 2017. gada 1. ceturksnī); lai noturētu OIK 26,79 EUR/MWh līmenī no 2017. gada 1. aprīļa līdz 2018. gada 31. martam valsts budžetā 2017. gadā būs nepieciešams paredzēt 61 152 212 EUR (par 2017.gada aprīli – decembri) un vidēja termiņa ietvarā 2018. gadam paredzēt 20 384 071 EUR.  Šāds risinājums samazinās finansiālo slogu valsts budžetā 2016.gadam 19 897 815 EUR apmērā. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Jāizstrādā grozījumi ar Sabiedrisko pakalpojumu regulēšanas komisijas 2014.gada 26.februāra padomes lēmumu Nr.1/5 apstiprinātajā obligātā iepirkuma komponenšu aprēķināšanas metodikā. |
| 2. | Atbildīgā institūcija | Sabiedrisko pakalpojumu regulēšanas komisija |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Sabiedrisko pakalpojumu regulēšanas komisija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz pārvaldes funkciju paplašināšanu un jaunu valsts institūciju veidošanu. |
| 3. | Cita informācija | Nav |

*Anotācijas V un VI sadaļa – projekts šīs jomas neskar.*

Ekonomikas ministre D.Reizniece-Ozola

Vīza:

valsts sekretārs R.Beinarovičs

23.09.2015. 17:24

1030

I.Iļjina, 67013095

[Inga.Iljina@em.gov.lv](mailto:Inga.Iljina@em.gov.lv)